ומלל יהוה עם משה למימר שמעת ית קל מלי עמה הדן דמללו עמך היטבו כל דמללו מן יתן ויהי לבון דן לון למדחל מני ולמטר פקודי כל יומיה לבדיל יתיטב לון ולבניון לעלם נביא אקים לון מבגו אחיון כותך ואתן ממללי בפמה וימלל לון ית כל דאפקדנה ויהי גברה דלא ישמע לממלליו דימלל בשמי אנה אבעי מנה ברן נביאה דיעתד לממללה ממלל בשמי ית לא פקדתה לממללה ודימלל בשם אלהין חורנין ויתקטל יתה נביה וכד תימר בלבך איך נחכם ית ממללה דלא מללה יהוה דימלל נביה בשם יהוה לא יהי ממללה ולא ייעל הוא ממללה דלא מללה יהוה בזידנו מללה נביה לא אבאת מנה אזל אמר לון חזרו לכון למשכניכון ואתה אכה קעם קדמי ואמלל עמך ית כל מצותה גזריה ודיניה דתלפנון ויעבדנון בארעה דאנה יהב לון למירתנה